**P O Z V Á N K A**

Pozývame Vás na odbornú prednášku a diskusiu **prof. Ing. Zuzany Sternovej, PhD.** a **Ing. Aleny Ohradzanskej** na tému:

**ENERGETICKÁ HOSPODÁRNOSŤ BUDOV A ZMENY ZAVÁDZANÉ**

**V ROKU 2020,**

ktorá sa uskutoční

**16. januára 2020 (štvrtok) od 14.00-16.00 hod.**

v budove SKSI, Mýtna ul. 29, zasadacia miestnosť (3. poschodie),

videoprenos do regionálnych kancelárií v Banskej Bystrici, Košiciach a Trenčíne.

**14.00 – 14.30 Tepelná ochrana ako základ energetickej hospodárnosti budov**

**prof. Ing. Zuzana Sternová, PhD., riaditeľka Technického a skúšobného ústavu stavebného**

V marci 2020 má nadobudnú platnosť novela vyhlášky MDV SR č. 364/2012 Z. z. v znení neskorších predpisov (vyhláška MDVRR SR 364/2012 Z. z. v znení vyhláška MDVRR SR č. 324/2016 Z. z. a novely MDV SR z roku 2020). S uvedeným všeobecne záväzným právnym predpisom súvisí aj konsolidované znenie STN 73 0540-1/Z1+Z2: 2019, ktoré nadobudlo platnosť 1. júla 2019. Predmetom budú podrobnosti postupov výpočtu energetickej hospodárnosti budov, projektového a normalizovaného energetického hodnotenia a tepelnotechnického posúdenia stavebných konštrukcií a budov.

**14.30 – 15.00 Novela zákona a vyhlášky v súvislosti so zmenami v európskych predpisoch – Ing. Alena Ohradzanská, riaditeľka odboru stavebníctva, Ministerstvo dopravy a výstavby Slovenskej republiky**

V októbri 2019 bol prijatý zákon č. 378/2019 Z. z., ktorým sa mení a dopĺňa zákon č. 555/2005 Z. z. o energetickej hospodárnosti  budov a o zmene a doplnení niektorých predpisov v znení neskorších predpisov a s účinnosťou od 10. marca prináša zmeny týkajúce sa spresnenia niektorých už používaných definícií, rozširuje požiadavky na obsah stratégie a stanovuje nové požiadavky týkajúce sa podpory elektromobility formou urobiť prípravu infraštruktúry vedenia pre neskoršiu inštaláciu nabíjacích staníc alebo v prípade nebytových budov aj inštaláciu aspoň jednej nabíjacej stanice. Novela vyhlášky, ktorou sa vykonáva uvedený zákon je zatiaľ v legislatívnom procese, ale predpokladáme rovnakú účinnosť ako má zákon. Najväčšie zmeny sú v jej prílohách v odkazoch na novú generáciu noriem.

**15.00 – 16.00 Diskusia**

**Prosíme Vás o nahlásenie Vašej účasti prostredníctvom** [**ONLINE PRIHLÁŠKY**](https://www.gform.sk/form/bodax200-ce1496c5-7a5)

**Registrácia bude možná len do naplnenia kapacity prednáškových miestností.**

Účasť na odbornej prednáške je bezplatná. Registrácia je povinná a záväzná z dôvodu limitovaného počtu účastníkov. Vzhľadom na vysoký záujem prosíme zaregistrovaných účastníkov, aby nás informovali čím skôr, ak sa zmení ich pracovný kalendár a nebudú sa môcť podujatia zúčastniť. Poskytnú tak ďalším možnosť prísť na prednášku.

Vysielanie vo forme videoprepojenia bude len v prípade prihlásenia sa najmenej 5 osôb do daného regiónu. Záujemcovia o video-prepojenie budú informovaní cca 2 dni pred konaním seminára.

Tešíme sa na Vašu účasť.

S pozdravom,

Slovenská komora stavebných inžinierov